সিঁদুর

সিঁন্দুর হলো দক্ষিণ এশিয়ার একটি ঐতিহ্যবাহী লাল, কমলা-লাল বা গাঢ় লাল রঙের প্রসাধনী গুঁড়া, যা সাধারণত বিবাহিত নারীরা তাদের সিঁথিতে পরেন। নেপাল, বাংলাদেশ এবং ভারতীয় হিন্দু সমাজে সিঁন্দুরকে শুভ প্রতীক হিসেবে গণ্য করা হয় এবং এটি একজন নারীর বৈবাহিক অবস্থার দৃশ্যমান চিহ্ন। সিঁন্দুর পরা বন্ধ করা সাধারণত তার বৈধব্য বোঝায়।
ঐতিহ্যবাহী সিঁন্দুর তৈরি হতো হলুদ, ফিটকিরি বা চুন এবং অন্যান্য ভেষজ উপাদান দিয়ে। তবে কিছু বাণিজ্যিক সিন্দুরে কৃত্রিম উপাদান ব্যবহৃত হয়, যার অনেকগুলো সঠিক মান বজায় রেখে তৈরি করা হয় না এবং এতে সিসে থাকতে পারে।
সিঁন্দুর ঐতিহ্যগতভাবে নারীর মাথার সিঁথির শুরুতে বা সম্পূর্ণ সিঁথি বরাবর (চুল সাধারণত মাঝ বরাবর ভাগ করা থাকে) ও কপালে টিপ হিসেবে পরা হয়। হিন্দুধর্মে সিন্দুর একজন বিবাহিত নারীর পরিচয়চিহ্ন। অবিবাহিত নারীরা বিশেষ উপলক্ষে বিভিন্ন রঙের টিপ পরে থাকেন, কিন্তু তারা সিঁথিতে সিন্দুর ব্যবহার করেন না। বিধবা নারীরা সিঁন্দুর বা টিপ পরেন না, যা বোঝায় যে তাঁদের স্বামী আর জীবিত নেই। বিয়ের দিন নারীর স্বামী প্রথমবার সিঁন্দুর পরিয়ে দেন, এই আচারকে বলে সিঁন্দুর দান। এরপর থেকে নারী প্রতিদিন নিজেই সিঁন্দুর পরেন। এ রকমই আরেকটি আচার আছে, যাকে বলা হয় "পসুপু কুমকুমা" — যেখানে কুমকুম হলো সিঁন্দুরের আরেক নাম।
সিঁন্দুর পরার ধরন ও পদ্ধতি ব্যক্তি বা অঞ্চলের রীতিনীতির ওপর নির্ভর করে ভিন্ন হতে পারে। বেশিরভাগ নববধূ চুল মাঝ বরাবর সিঁথি করে পুরোটা সিঁন্দুরে পূর্ণ করেন, আবার অনেক বিবাহিত নারী কেবল সিঁথির শেষপ্রান্ত বা কপালের একপাশে লাল টিপ পরেন।
লাল সিন্দুর বিবাহিত নারীর জীবনের উজ্জ্বলতার প্রতীক। কিন্তু যখন সে বিধবা হয়, তখন সাদা পোশাক গ্রহণ করেন এবং মুখ থেকে সব রঙ, বিশেষ করে লাল সিঁন্দুর, সরিয়ে ফেলেন।
বেলুচিস্তানের মেহেরগড় থেকে উৎখনন করা নিওলিথিক যুগের নারী মূর্তিগুলোতে দেখা যায়, নারীদের সিঁথিতে সিন্দুরের মতো রঙের প্রয়োগের ইঙ্গিত রয়েছে। জনশ্রুতি অনুযায়ী, কৃষ্ণের সঙ্গিনী রাধা কুমকুম (সিঁন্দুর) দিয়ে কপালে শিখার মতো একটি নকশা তৈরি করেছিলেন। মহাভারতে পান্ডবদের স্ত্রী দ্রৌপদী হস্তিনাপুরে ঘটে যাওয়া ঘটনায় হতাশা ও ঘৃণায় তাঁর সিন্দুর মুছে ফেলেন। ললিতা সহস্রনামা ও সৌন্দর্য লহরী গ্রন্থেও সিন্দুর ব্যবহারের উল্লেখ বহুবার পাওয়া যায়।
সৌন্দর্য লহরীতে আদি শঙ্করাচার্য লিখেছেন:
জৈন নারীরাও সিঁন্দুর ব্যবহার করেন, বিশেষত শহরাঞ্চলে। তবে জৈন সন্ন্যাসিনীদের জন্য সিঁথি বা কপালে সিঁন্দুর ব্যবহার করা নিষিদ্ধ। সিঁন্দুর প্রদর্শনকে বিবাহিত পুরুষের (বরের) বৈবাহিক অবস্থার প্রতীক হিসেবে অনেক ক্ষেত্রে গুরুত্বপূর্ণ বলে গণ্য করা হয়। তবে কিছু স্থানীয় সংস্কৃতিতে অবিবাহিত নারীরাও সিঁথিতে সিঁন্দুর পরেন।
আয়ুর্বেদে সিঁন্দুরের বিভিন্ন রূপের উল্লেখ রয়েছে। ঐতিহ্যবাহী সিঁন্দুর প্রাকৃতিক উপাদান দিয়ে তৈরি হয়, যা মুখের প্রসাধনী হিসেবে ব্যবহৃত হয়। সবচেয়ে প্রচলিত ঐতিহ্যবাহী সিঁন্দুর তৈরি হয় হলুদ ও চুন (যা ক্ষারধর্মী) দিয়ে। অন্যান্য উপাদানের মধ্যে ঘি ও দুধে নিভানো চুনও ব্যবহৃত হয়। একে কুমকুমও বলা হয়। সিঁন্দুর লাল চন্দন গুঁড়ো, জাফরান ইত্যাদি থেকেও তৈরি হয়। বাজারে বিক্রি হওয়া রঙিন গুঁড়োগুলো, যেগুলো বিকল্প হিসেবে ব্যবহৃত হয়, সেগুলো ঐতিহ্যগতভাবে সিঁন্দুর হিসেবে গণ্য করা হয় না।
ঐতিহ্যবাহী সিন্দুর তৈরি হতো হলুদ, ফিটকিরি বা চুন এবং অন্যান্য ভেষজ উপাদান দিয়ে। হলুদের গুঁড়া চুনের রস বা চুনগুঁড়ার সঙ্গে মেশালে লাল রঙ ধারণ করে। আধুনিক যুগে বানিজ্যিক ভাবে উৎপন্ন সিঁন্দুর কমলা-লাল রঙের রঞ্জক ভার্মিলিয়ন ব্যবহার করে তৈরি করা হতে পারে। যা সিন্নাবার থেকে বিশুদ্ধ করে গুঁড়ো করা হয়। সিন্নাবার হলো পারদের সালফাইডের প্রাকৃতিক রূপ এবং যা অন্যান্য পারদ-যুক্ত যৌগের মতো বিষাক্ত হতে পারে।
কিছু অসাধু ব্যবসায়ী অধিক মুনাফার জন্য সিঁন্দুরে রেড লেড মেশায়, যা অত্যন্ত বিষাক্ত। ২০০৮ সালে সিঁন্দুরে উচ্চ মাত্রার সিসে থাকার অভিযোগ উঠলে, যুক্তরাষ্ট্রের ফুড অ্যান্ড ড্রাগ অ্যাডমিনিস্ট্রেশন কিছু প্রস্তুতকারকের সিঁন্দুর বাজার থেকে প্রত্যাহার করে।
সিঁদুর নিয়ে অনেক ভারতীয় সিনেমা এবং নাটক তৈরি হয়েছে, যার বিষয়বস্তু আচারের তাৎপর্যকে ঘিরে। এর মধ্যে রয়েছে সিঁদুর (১৯৪৭), সিঁদুরম (১৯৭৬), রক্ত ​​সিঁদুরম (১৯৮৫), সিঁদুর (১৯৮৭), এবং সিঁদুর তেরে নাম কা (২০০৫-২০০৭ ধারাবাহিক)।
২০২৫ সালে ভারত অপারেশন সিঁদুরের মাধ্যমে পহেলগাঁও হামলার জবাব দেয়।